Mielagėnų pagrindinė mokykla

Ignalinos rajono Mielagėnų pagrindinė mokykla – dieninė, savarankiško mokymosi bendrojo lavinimo mokykla Ignalinos raj., Mielagėnuose, Mokyklos g. 22, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190240551, steigėjas Ignalinos rajono savivaldybės taryba. Dabar tai Vidiškių gimnazijos skyrius.

Buvę filialai:
 Ignalinos r. Mielagėnų pagrindinės mokyklos Rubelninkų skyrius;
 Ignalinos r. Mielagėnų pagrindinės mokyklos Bernotų skyrius.

Istorija 

Mokykla Mielagėnuose nuolat veikia nuo 1893 m., nors anksčiaus manyta, kad 1895 m. Iki 1915 m. tai buvo pradinė mokykla, kurioje buvo dėstoma rusų kalba. Pirmojo pasaulinio karo metais mokykla kurį laiką nedirbo, nes mokyklos pastate buvo įsikūrę vokiečių kareiviai. Po karo neilgai buvo mokoma lietuviškai, 1921–1939 m. tai buvo pradinė lenkų dėstomąją kalba mokykla. Po to trumpai buvo dėstoma baltarusiškai, o nuo 1941 m. lietuviškai. 1944 m. mokykla tapo progimnazija, 1948 m. įsteigta vidurinė mokykla. 1951 m. mokyklą baigė pirmoji abiturientų laida.

1983 m. pastačius mūrinį priestatą, mokykla išsiplėtė, išgražėjo, bet, mažėjant mokunių, 2001 m. Mielagėnų vidurinė mokykla pertvarkyta į pagrindinę. Nuo 2003 m. rugsėjo 1 d. mokyklai priskirti Bernotų  ir Rubelninkų skyriai. 2004 m. pavasarį prie mokyklos iškastas baseinas, pasodinta rausvažiedžių lelijų. 2009 m. mokykla prijungta prie Vidiškių gimnazijos kaip skyrius.

Direktoriai 
 Romaldas Bučelis

Mokiniai 

Mielagėnų vidurinė mokykla išleido 51 abiturientų laidą, daugiau kaip 1100 moksleivių gavo brandos atestatus. Tarp jų:
Jonas Burokas, grafikas;
Milė Šablauskaitė-Juškėnienė, aktorė;
Benediktas Stakauskas, teisininkas;
Bronius Cicėnas, inžinierius–energetikas;
Danas Kaukėnas, žurnalistas.

Nuorodos 

Mielagėnai
Ignalinos rajono savivaldybės mokyklų skyriai